## Uredba o unutarnjem ustrojstvu Državnog hidrometeorološkog zavoda

### NN 70/2001 (3.8.2001.), Uredba o unutarnjem ustrojstvu Državnog hidrometeorološkog zavoda

# VLADA REPUBLIKE HRVATSKE

if !supportEmptyParas endif

1206

Na temelju članka 60. stavaka 1. i 2.
Zakona o sustavu državne uprave (»Narodne novine«, br. 75/93, 48/99, 15/2000,
127/2000 i 59/2001) i članka 34. stavka 1. Uredbe o načelima za unutarnje
ustrojstvo tijela državne uprave (»Narodne novine«, broj 43/2001), Vlada
Republike Hrvatske je na sjednici održanoj 26. srpnja 2001. godine donijela

## UREDBU

### o unutarnjem ustrojstvu Državnog hidrometeorološkog zavoda

I. OPĆE ODREDBE

Članak 1.

Ovom Uredbom utvrđuje se unutarnje
ustrojstvo Državnog hidrometeorološkog zavoda (u daljnjem tekstu: Zavod),
nazivi unutarnjih ustrojstvenih jedinica, te njihov djelokrug rada i način
upravljanja, okvirni broj službenika i namještenika za obavljanje poslova iz
nadležnosti Zavoda, suradnja i način planiranja poslova, kao i druga pitanja od
značaja za rad Zavoda.

Uz poslove utvrđene ovom Uredbom unutarnje
ustrojstvene jedinice Zavoda obavljaju i druge poslove koje im povjeri
ravnatelj.

Članak 2.

Unutarnje ustrojstvo i upravljanje
Zavodom, kao i potrebni broj službenika i namještenika uređuje se na način da
Zavod može poslove iz svog djelokruga rada i nadležnosti obavljati stručno,
djelotvorno i racionalno.

II. UNUTARNJE USTROJSTVO

Članak 3.

Za obavljanje poslova iz djelokruga Zavoda
ustrojavaju se sljedeće unutarnje ustrojstvene jedinice:

*A. Samostalne ustrojstvene jedinice:*

1. Kabinet ravnatelja

2. Odjel za zajedničke službe

3. Odjel za obranu od tuče.

*B. Službe u sastavu Zavoda:*

1. Služba za opću meteorologiju

2. Služba za primjenjenu meteorologiju

3. Služba za meteorološka istraživanja i
razvoj

4. Služba za hidrologiju

5. Služba za informatiku i tehniku.

III. DJELOKRUG UNUTARNJIH USTROJSTVENIH
JEDINICA

A. Samostalne ustrojstvene jedinice

1. KABINET RAVNATELJA

Članak 4.

U Kabinetu ravnatelja obavljaju se
protokolarni i drugi poslovi za ravnatelja i njegova zamjenika, koordinativni
poslovi u vezi poslova međunarodne suradnje, te sudjelovanja u međunarodnim
organizacijama i projektima od interesa za Republiku Hrvatsku, poslovi u vezi s
informiranjem javnosti i odnosima sa sredstvima javnog priopćavanja, poslovi
unutarnjeg nadzora, pribavljanja dokumentacije i materijala od ustrojstvenih
jedinica Zavoda, te nji­ho­vog pravodobnog zaprimanja, rješavanja i
dostavljanja, pohranu pošte označene određenim stupnjem tajnosti, izrađivanje i
čuvanje zapisnika sa stručnih kolegija i drugih sastanaka, te drugi stručni i
administrativni poslovi za ravnatelja i njegova zamjenika.

Članak 5.

2. ODJEL ZA ZAJEDNIČKE SLUŽBE

Odjel za zajedničke slu‚be kao samostalna
ustrojstvena jedinica obavlja upravne i stručne poslove koji se odnose na
pravne, kadrovske, financijske te opće poslove, a osobito: poslovi pripreme i
izrade nacrta prijedloga zakona i drugih akata, poslovi vođenja evidencije o
nekretninama, priprema i izrada svih ugovora, poslovi službeničkih odnosa,
zdravstvenog i mirovinskog osiguranja, financijsko-knjigovodstveni poslovi, te
poslovi knjižnice, preslikavanja, umnožavanja, dostave i čišćenja. Odjel za
zajed­ničke službe usklađuje svoj rad sa službama i samostalnim odjelom.

Za
obavljanje poslova Odjela ustrojavaju se sljedeći odsjeci:

*-
Odsjek za pravne, kadrovske, opće i pomoćne poslove*

Obavlja
upravne i stručne poslove koji se odnose na sudjelovanje u pripremi i izradi
nacrta prijedloga zakona i prijedloga drugih propisa; prati i daje stručna
mišljenja u vezi s primjenom zakona i podzakonskih akata; provodi i prati
kadrovsku politiku i to: pripremu rješenja iz radnih odnosa državnih službenika
i namještenika Zavoda; stručno usavršavanje službenika i namješ­tenika; vođenje
osobnog očevidnika, dosjea državnih službenika i namještenika, te ostalih
evidencija iz radnih odnosa; izdavanje potvrda iz radnih odnosa, te obavljanje
svih poslova u vezi prijama državnih službenika i namještenika u državnu službu
i u vezi prestanka iste; obavlja administrativne i pomoćne poslove Zavoda;
prijam i dostavu pošte, raspoređivanje akata, otpremu, pohranjivanje; poslove
knjižnice, prijepisa i tiskare, te poslove čišćenja.

Za
obavljanje poslova Odsjeka ustrojava se sljedeći podod­sjeci:

*-
Pododsjek pisarnica*

Organizira
i provodi prijam i dostavu pošte, raspoređivanje akata, otpremu i
pohranjivanje.

*-
Pododsjek za tisak i prijepis*

Obavlja
prijepis, grafičko oblikovanje, umnožavanje dokumenata i drugih materijala,
konačnu pripremu materijala za tiskaru, tiskanje tiskanica i publikacija
potrebnih u poslovanju Zavoda.

*- Odsjek za računovodstvene poslove*

Obavlja stručne poslove koji se odnose na
izradu i ostvarivanje financijskih planova, korištenje sredstava iz proračuna,
analitičko praćenje financijskih ostvarenja; izradu periodičnih obračuna i
zaključnih računa; izrađuje godišnji popis materijalnih sredstava, prikupljanje
dokumentacija i plaćenih obveza; provedbu kontiranja i izrađivanje kontnog
plana, poslove knjiženja, gotovinskih uplata i isplata, likvidacija i obračuna
plaća i drugih primanja, te vođenje potrebnih evidencija, poslove vezane s državnom
riznicom.

Za obavljanje poslova Odsjeka ustrojava se
sljedeći podod­sjeci:

*- Pododsjek za računovodstveno
knjigovodstvo*

Predlaže financijske planove i proračune o
korištenju sredstava za redovnu i vlastitu djelatnost. Izrađuje periodične i
završni proračun, obavlja poslove financijskog knjigovodstva, obračun i isplatu
plaća i naknada, likvidaciju svih ulaznih i izlaznih financijskih dokumenata i
poslove blagajne.

*- Pododsjek za materijalno knjigovodstvo*

Obavlja knjigovodstvo osnovnih sredstava,
sitnog inventara i potrošnog materijala, brine o nabavi i skladišnom
poslovanju, te poslove osiguranja osnovnih sredstava.

3. ODJEL ZA OBRANU OD TUČE

Članak 6.

Odjel za obranu od tuče kao samostalna
ustrojstvena jedinica obavlja stručne poslove organiziranja i provođenja obrane
od tuče na području Republike Hrvatske. Prati, primjenjuje i razvija nove
metode i postupke na području obrane od tuče. Usklađuje i normira metode i
postupke provođenja obrane od tuče s pravilima struke i nacionalnim
zakonodavstvom. Odjel za obranu od tuče koordinira svoj rad sa službama i
samostalnim odjelima.

Za obavljanje poslova Odjela ustrojavaju
se sljedeći odsjeci:

*- Odsjek za operativno tehničke poslove*

Obavlja stručne poslove vezane za
organizaciju, održavanje i provođenje obrane od tuče, odnosno brine o održavaju
objekata i opreme na radarskim centrima, lansirnim i generatorskim postajama.

*-
Odsjek za radarsko nadziranje*

Usklađuje
i normira metode i postupke provođenja meteoro­loškog radarskog nadziranja u
cilju provođenja obrane od tuče.

Za
obavljanje poslova Odsjeka ustrojavaju se sljedeći podod­sjeci:

*-
Pododsjek, radarski centri - zapad*

Koordinira
rad radarskih centara na zapadnom dijelu bra­njenog područja, koji provode
obranu od tuče mješovitim radom lansirnih i generatorskih postaja.

Za
obavljanje poslova Pododsjeka ustrojavaju se sljedeći odjeljci:

*-
Odjeljak, radarski centar Puntijarka*

Operativno
radarski nadzire vrijeme, obavlja radarska mjere­nja, te tijekom razvoja
tučonosnih oblaka, prema utvrđenim metodama i kriterijima, sredstvima veze
koordinira provođenje obrane od tuče. Obavlja nadzor lansirnih i generatorskih
postaja, prikuplja tehnološke i meteorološke podatke, te izrađuje i dostavlja izvješća.
Obavlja poslove glavne meteorološke postaje.

*- Odjeljak, radarski centar Varaždin*

Obavlja
radarska mjerenja, te tijekom razvoja tučonosnih oblaka, prema utvrđenim
metodama i kriterijima, sredstvima veze koordinira provođenje obrane od tuče.
Obavlja nadzor lansirnih i generatorskih postaja, prikuplja tehnološke i
meteorološke podatke, te izrađuje i dostavlja izvješća. Obavlja meteorološka
motrenja.

*-
Odjeljak, radarski centar Trema*

Obavlja
radarska mjerenja, te tijekom razvoja tučonosnih oblaka, prema utvrđenim
metodama i kriterijima, sredstvima veze koordinira provođenje obrane od tuče.
Obavlja nadzor lansirnih i generatorskih postaja, prikuplja tehnološke i
meteorološke podat­ke, te izrađuje i dostavlja izvješća. Obavlja meteorološka
motrenja.

*-
Odjeljak, radarski centar Bilogora*

Operativno
radarski nadzire vrijeme, obavlja radarska mjerenja, te tijekom razvoja
tučonosnih oblaka, prema utvrđenim metodama i kriterijima, sredstvima veze
koordinira provođenje obrane od tuče. Obavlja nadzor lansirnih i generatorskih
postaja, prikuplja tehnološke i meteorološke podatke, te izrađuje i dostav­lja
izvješća. Obavlja poslove glavne meteorološke postaje.

*-
Odjeljak, radarski centar Stružec*

Obavlja
radarska mjerenja, te tijekom razvoja tučonosnih oblaka, prema utvrđenim
metodama i kriterijima, sredstvima veze koordinira provođenje obrane od tuče.
Obavlja nadzor lansirnih i generatorskih postaja, prikuplja tehnološke i
meteorološke podat­ke, te izrađuje i dostavlja izvješća. Obavlja meteorološka
motrenja.

*-
Pododsjek, radarski centri - istok*

Koordinira
rad radarskih centara na istočnom dijelu bra­njenog područja, koji provode
obranu od tuče prvenstveno radom generatorskih postaja.

Za
obavljanje poslova Pododsjeka ustrojavaju se sljedeći odjeljci:

*-
Odjeljak, radarski centar Nova Gradiška*

Obavlja
radarska mjerenja, te tijekom razvoja tučonosnih oblaka, prema utvrđenim
metodama i kriterijima, sredstvima veze koordinira provođenje obrane od tuče.
Obavlja nadzor lansirnih i generatorskih postaja, prikuplja tehnološke i
meteorološke podat­ke, te izrađuje i dostavlja izvješća. Obavlja meteorološka
motrenja.

*-
Odjeljak, radarski centar Gradište*

Obavlja
radarska mjerenja, te tijekom razvoja tučonosnih oblaka, prema utvrđenim
metodama i kriterijima, sredstvima veze koordinira provođenje obrane od tuče.
Obavlja nadzor lansirnih i generatorskih postaja, prikuplja tehnološke i
meteorološke podat­ke, te izrađuje i dostavlja izvješća. Obavlja poslove glavne
meteorološke postaje.

*-
Odjeljak, radarski centar Osijek*

Operativno
radarski nadzire vrijeme, obavlja radarska mje­renja, te tijekom razvoja
tučonosnih oblaka, prema utvrđenim metodama i kriterijima, sredstvima veze
koordinira provođenje obrane od tuče. Obavlja nadzor lansirnih i generatorskih
postaja, prikuplja tehnološke i meteorološke podatke, te izrađuje i dostav­lja
izvješća. Obavlja poslove glavne meteorološke postaje.

B. Službe u
sastavu Zavoda

1. SLUŽBA ZA OPĆU METEOROLOGIJU

Članak 7.

Služba za opću meteorologiju je unutarnja
ustrojstvena jedinica Zavoda koja je nadležna i odgovorna za meteorološka
motrenja i kakvoću podataka tih motrenja. Ona planira, uspostavlja i održava,
usklađuje metode rada i nadzire rad mreže meteoroloških postaja. Prikuplja,
kontrolira, obrađuje i pohranjuje meteorološke podatke, stvarajući baze podataka,
usklađuje i razvija metode rada, te priprema operativne klimatološke podloge za
opće potrebe i praćenje klime. Izrađuje naputke za rad. Izrađuje meteorološke
biltene, godišnjake, klimatografije i klimatske atlase, obavijesti, analize i
studije. Služba za opću meteorologiju koordinira svoj rad s ostalim službama i
samostalnim odjelima.

Za obavljanje poslova Službe ustrojavaju
se sljedeći odjeli:

1.
Odjel za meteorološka motrenja

Odjel za meteorološka motrenja planira,
uspostavlja, odr‚ava i skrbi meteorološke, agrometeorološke i posebne postaje;
obavlja nadzor i prati kakvoću njihova rada u skladu s preporukama i zahtjevima
Svjetske meteorološke organizacije i nacionalnog za­konodavstva s područja
normizacije i mjeriteljstva. Prati promjene ključeva i sastavlja meteorološke
izvještaje za međunarodnu razmjenu. Izrađuje naputke za rad.

Za obavljanje poslova Odjela ustrojavaju
se sljedeći odsjeci:

*- Odsjek za mreže meteoroloških postaja*

Uspostavlja,
održava i snabdjeva sve vrste meteoroloških, agro­meteoroloških i posebnih
postaja, obavlja nadzor i prati kak­voću rada. Motrenja se obavljaju na
meteorološkim (visinskim) aerološkim opservatorijima (MAO), meteorološkim
opservatorijima (MO), glavnim meteorološkim postajama (GMP), glavnim
agrometeorološkim postajama (GAP), običnim meteorološkim postajama (OMP), te
kišomjernim postajama (KP).

U
skladu s pravilnicima o programima rada pododsjeci: meteo­ro­loško (aerološki)
opservatoriji, glavne meteorološke i agrometeorološke postaje provode
meteorološka, agro­meteoro­loška i posebna motrenja, izrađuju izvještaje i
dostavljaju ih u Zavod. Aerološke postaje provode pilotbalonska i/ili radio­sondaž-
na mjerenja. Odgovarajuće izvještaje izrađuju i dostavljaju obične i kišomjerne
postaje.

Za
obavljanje poslova Odsjeka ustrojavaju se sljedeći pododsjeci i odjeljci, te se
predviđaju samostalni izvršitelji:

- Pododsjek
MAO Zagreb - Maksimir

-
Odjeljak MO Gospić

-
Odjeljak MO Rijeka

-
Odjeljak MO Slavonski Brod

-
Odjeljak MO Zavižan

-
Odjeljak MO Zagreb - Grič

-
Odjeljak GMP Daruvar

-
Odjeljak GMP Mali Lošinj

-
Odjeljak GMP Ogulin

-
Odjeljak GMP Pazin

-
Odjeljak GMP Rab

-
Odjeljak GMP Senj

-
Odjeljak GMP Varaždin

- Pododsjek MO Split - Marjan

- Odjeljak MAO
Zadar

- Odjeljak MO
Dubrovnik - Gorica

- Odjeljak GMP
Hvar

- Odjeljak GMP
Lastovo

- Odjeljak GMP
Šibenik

- samostalni izvršitelji u GMP Bjelovar

- samostalni izvršitelji u GMP Karlovac

- samostalni izvršitelji u GMP Knin

- samostalni izvršitelji u GMP Komiža

- samostalni izvršitelji u GMP Krapina

- samostalni izvršitelji u GMP Parg

- samostalni izvršitelji u GMP Ploče

- samostalni izvršitelji u GMP Sisak

- samostalni izvršitelji u GAP Križevci

- samostalni izvršitelji u GAP Makarska.

*- Odsjek za automatska i posebna mjerenja*

Planira i koordinira uspostavu i
odr‚avanje automatskih mjernih sustava, prikuplja podatke i nadzire ispravnost
rada automatskih mjernih sustava. Razrađuje i koordinira metodologiju posebnih
mjerenja. Prati i primjenjuje svjetska dostignuća na području meteorološke
mjerne tehnike. Obavlja kontrolu podataka, te usporedni rad s klasičnim
instrumentima.

2.
Odjel za obradu i kontrolu podataka i klimatske podloge

Prikuplja, priprema, kontrolira, obrađuje
i unosi u računalo podatke prizemnih i visinskih meteoroloških postaja, te agro­meteoroloških
postaja, stvarajući meteorološke i agro­mete­oro­loške baze podataka. Obavlja
pohranu meteorološke i agrome­teorološke dokumentacije i podataka. Prati
promjene ključeva i prosljeđuje podatke u međunarodnu razmjenu. Nadzire kakvoću
prijemnih i otpremnih podataka. Izrađuje operativne klimatološke podloge za
opće potrebe i praćenje klime. Sudjeluje u izradi naputaka i izvješća o radu
postaja. Izrađuje obavijesti, analize i studije, te biltene, godišnjake,
klimatografije i klimatske atlase.

2. SLUŽBA ZA PRIMIJENJENU METEOROLOGIJU

Članak
8.

Služba
za primijenjenu meteorologiju je unutarnja ustrojstvena jedinica Zavoda koja je
nadležna i odgovorna za organizaciju i izvršavanje operativnih poslova iz
područja vremenske analize i prognoze, te za izradu i izdavanje općih i
posebnih proizvoda i usluga o vremenskim stanjima raznim korisnicima. Izrađuje
i provodi planove i programe za praćenje, primjenu i razvoj novih metoda i
dostignuća u područjima iz svoje nadležnosti. Izdaje meteorološke biltene,
obavijesti, analize i studije. Svoj rad koordinira s ostalim slu‚bama i samostalnim
odjelima.

Za
obavljanje poslova Službe ustrojavaju se sljedeći odjeli:

1. Odjel za vremenske analize i prognoze

Nadležan
je i odgovoran za operativno praćenje, analizu i prognozu vremenskih stanja na
području Republike Hrvatske i Europe, te za izradu i izdavanje općih i posebnih
vremenskih izvješća, upozorenja i prognoza različitih vrsta i namjena raznim
korisnicima. Obavlja pohranu meteorološke dokumentacije i podataka. Prati nova
dostignuća, te razvija i primjenjuje nove metode u poslovima iz svoje
nadležnosti. Poslove obavlja u skladu s preporukama i zahtjevima Svjetske
meteorološke organizacije.

Za obavljanje poslova Odjela ustrojavaju
se sljedeći odsjeci:

*- Odsjek za vremenske prognoze*

Operativno prati, analizira i prognozira
vremenska stanja na području Republike Hrvatske i Europe. Izrađuje i izdaje
opće i posebne vremenske prognoze i izvješća različitih vrsta i namjena, te
upozorenja o izvanrednim i opasnim vremenskim stanjima. Prikuplja, kontrolira i
obrađuje podatke iz svoje nadležnosti. Nadzire kakvoću prijemnih i otpremnih
podataka. Sudjeluje u pripremi i izradi sinoptičkih studija i elaborata općih i
posebnih namjena.

*- Odsjek za analitičko-prognostičke
podloge*

Razvija i primjenjuje metode analize
prognoze i tumačenja meteoroloških podataka i karata. Razvija programe za
tehničko i operativno izdavanje upozorenja. Prati dostignuća, razvija i
primjenjuje nove metode i objektivne podloge za analizu i postprocesnu obradu
podataka prognostičkih modela, njihovo tumačenje i ocjenu.

*- Odsjek za daljinska mjerenja*

Razvija i primjenjuje metode analize i
tumačenja podataka meteoroloških satelita, te radarskih praćenja i mjerenja
oblačnih sustava i oborina. Razvija metode kontrole i baze za daljinske podatke
(satelitske, radarske, sodarske, broja električnih pražnje­nja i dr.). Razvija
programe za tehničko i operativno izdavanje upozorenja.

*2. Odjel za pomorsku meteorologiju -
Područna jedinica Split*

Prikuplja, priprema, kontrolira i obrađuje
podatke meteoro­loških motrenja na moru, osobito Jadranu. Operativno prati,
analizira i prognozira stanje mora i vremenska stanja na moru i priobalju, te
na cijelom Jadranu i u Sredozemlju. Izdaje vremenske prognoze i upozorenja o
izvanrednim i opasnim vremenskim stanjima na moru i priobalju. Obavlja pohranu
meteorološke dokumentacije i podataka. Sudjeluje u razmjeni izvješća na domaćoj
i međunarodnoj razini. Poslove obavlja u skladu s preporukama i zahtjevima
Svjetske meteorološke organizacije i Međunarodne pomorske organizacije.

Za
obavljanje poslova Odjela ustrojavaju se sljedeći odsjeci:

*-
Odsjek za pomorska meteorološka motrenja i pomorsku klimatologiju*

Prikuplja,
kontrolira, obrađuje i pohranjuje pomorske meteo­ro­loške podatke s mora, obale
i priobalja, te podatke s brodova i svjetionika, napose vodi brigu o brodskim
meteorološkim dnevnicima. Izrađuje studije, elaborate, izvještaje i potvrde o
vremenu, izvješća o radu postaja, te odgovarajuće pomorsko meteorološke
naputke, priručnike i drugo. Nadzire kakvoću prijemnih i otpremnih podataka.

*-
Odsjek za pomorsko vremenske prognoze*

Operativno
prati, analizira i prognozira vremenska stanja na cijelom Jadranu i u pribalju,
te u Sredozemlju. Izdaje vremenske prognoze i upozorenja o izvanrednim i
opasnim vremenskim stanjima, izrađuje opće prognoze i prognoze za osiguranje
pomorskog prometa i ostalih gospodarskih djelatnosti. Izdaje vremenska izvješća
i biltene na stranim jezicima.

Izrađuje
i izdaje posebne prognoze za osiguranje pomorskog prometa i ostalih
gospodarskih djelatnosti na sjevernom Jadranu, te prikuplja brodske
meteorološke podatke.

Organizira i provodi prikupljanje meteoroloških
i oceano­loških podataka putem sustava veza za svoje područje odgovornosti.
Prikuplja i unosi meteorološke podatke Europe i Jadrana u vremenske karte.

-*Odsjek za opće poslove i održavanje*

Koordinira
pomorsko meteorološka usluživanja, vodi dio međunarodne pomorske
korespodencije, te poslove prevođenja. Brine o telekomunikacijskoj opremi i
meteorološkim postajama. Obavlja financijsko, materijalno i uredsko poslovanje,
osigurava ili nabavlja opremu, materijal, uređaje i instrumente; vodi knjiž­nične
poslove i izdavaštvo, te poslove održavanja i čišćenja objekta i okoliša.

3. SLUŽBA ZA METEOROLOŠKA ISTRAŽIVANJA
I RAZVOJ

Članak
9.

Služba
za meteorološka istraživanja i razvoj je unutarnja ustrojstvena jedinica Zavoda
koja je nadležna i odgovorna za organizaciju, koordinaciju i izvršavanje
poslova istraživanja i raz­voja iz područja meteorologije i hidrologije.
Također, nadležna je za međunarodnu suradnju vezanu uz istraživanja i razvoj.
Prati, istražuje, razvija i primjenjuje metode opće i primjenjene meteorologije
za potrebe ostalih služba i odjela Zavoda i gospodarstva. Izrađuje ekspertize,
studije, elaborate i izdaje meteorološke obavijesti. Radi na razvoju novih
produkata i njihove operativne primjene za korisnike. Služba za meteorološka
istraživanja i razvoj koordinira svoj rad s ostalim službama i samostalnim
odjelima.

Za
obavljanje poslova Službe ustrojavaju se sljedeći odjeli:

1. Odjel za istraživanja i modeliranja
atmosferskih procesa

Istražuje
atmosferske procese mjesnih i srednjih razmjera, primjenjuje postojeće i
razvija nove metode vremenskih analiza i prognoza. Razvija i primjenjuje
numeričke modele za analizu i prognozu atmosferskih procesa mjesnih i srednjih
razmjera na području klimatologije, agrometeorologije, tehničke meteorologije,
umjetnog djelovanja na vrijeme, zaštite okoliša i drugog (npr. u primjeni u
elektro, vodnom i prometnom sustavu, te drugim granama gospodarstva). Sudjeluje
u izradi studija i elaborata.

Za
obavljanje poslova Odjela ustrojavaju se sljedeći odsjeci:

*-
Odsjek za numeričko modeliranje*

Prati
i provodi istraživanja i modeliranja atmosferskih procesa mjesnih i srednjih
razmjera. Primjenjuje postojeće i razvija nove metode i modele za numeričko
modeliranje vremenskih stanja za potrebe opće i primjenjene meteorologije.
Rezultate modeliranja ocjenjuje i poboljšava koristeći rezultate posebnih
mjerenja, te sudjeluje u izradi studija i elaborata.

Prati,
razvija i predlaže za primjenu metode i postupke djelovanja na vrijeme.
Izrađuje, organizira i provodi programe istra­živanja i razvoja na području
obrane od tuče, umjetnog poticanja oborina, raspršivanja magle i drugog.
Sudjeluje u izradi studija i elaborata.

*-
Odsjek za istraživanje kakvoće zraka*

Uspostavlja
i vodi sustav za istraživanje i numeričko modeliranje promjena kemijskog i
fizičkog stanja atmosfere, a u svrhu praćenja, spriječavanja i ublažavanja
negativnih posljedica daljinskog prijenosa kiselih i otrovnih onečišćenja,
oslobađanja kemijskih spojeva i radioaktivnih čestica koji utječu na svojstva
atmosfere, uništavanje ozonskog omotača i narušavanje atmosferskog sustava u
cijelosti.

Istražuje, primjenjuje postojeće i
izrađuje nove metode analiza i prognoza onečišćenja atmosfere u ovisnosti o
mete­orološkim uvjetima. Izrađuje naputke i izvještaje, te sudjeluje u izradi
elaborata i studija.

Razrađuje
metodologiju posebnih mjerenja, te izvodi zajedno s Odsjekom za automatska i
posebna mjerenja, mikro­meteo­rološka i posebna mjerenja na terenu.

2. Odjel za klimatološka istraživanja

Provodi
istraživanja iz područja dinamičke i statističke klimatologije radi tumačenja
klimatskog sustava u Republici Hrvatskoj i njegovih prostorno-vremenskih obilježja
u odnosu na europske i svjetske prilike. Istražuje klimu i klimatske promjene.
Primjenjuje, razvija i tumači klimatske modele i klimatske scenarije. Izdaje
klimatske prikaze i sudjeluje u izradi klimatskih atlasa. Istražuje utjecaj
vremenskih i klimatskih prilika na zdravlje ljudi, razvija i primenjuje nove
metode biometeoroloških prognoza. Rezultate istraživanja primjenjuje pri izradi
studija i elaborata s meteo­rološkim podlogama za potrebe gospodarstva.

Za
obavljanje poslova Odjela ustrojavaju se sljedeći odsjeci:

*-
Odsjek za klimatologiju i biometeorologiju*

Istražuje
klimatologiju vremenskih stanja na području Republike Hrvatske i u svijetu.
Izdaje posebna izvješća i prikaze o vremenu i klimi na zahtjev korisnika.
Proučava utjecaj vremena i klime na čovjeka, te prati postojeće i razvija nove
metode biometeoroloških prognoza. Sudjeluje u izradi klimatskih prikaza i
atlasa, te u izradi studija i elaborata.

Tumači
klimatske promjene; sudjeluje u razvoju i primjeni klimatskih modela, prognoza
i scenarija temeljenih na obračunu zračenja i vodene tvari kao i međudjelovanju
komponenata kli­mat­skog sustava: atmosfere, hidrosfere, litosfere, kriosfere i
biosfere. Istražuje klimatske uvjete za rast i uzgoj biljnih i životinjskih
zajednica na području Hrvatske. Sudjeluje u izradi klimatoloških godišnjaka,
klimatskih atlasa, elaborata i studija.

*-
Odsjek za agrometeorologiju i primijenjenu klimatologiju*

Izrađuje
operativna agrometeorološka izvješća, biltene, agrometeorološke godišnjake i
atlase, analize, studije i elaborate. Razvija i primjenjuje metode utjecaja
vremena i klime na poljo­priv­rednu proizvodnju. Sudjeluje u izradi
agrometeoroloških modela. Daje upozorenja i prognoze za razvoj i zaštitu bilja
od vremenskih čimbenika i nametnika.

Izrađuje,
organizira i provodi programe istraživanja na području šumske meteorologije.
Proučava veze meteoroloških i bioloških parametara u vezi nastanka i širenja
šumskih požara, te sudjeluje u izradi upozorenja i prognoza opasnosti od požara
na otvorenom prostoru.

Rezultate
razvojnih istraživanja primjenjuje pri izradi studija i elaborata s
meteorološkim podlogama za potrebe prostornog planiranja, urbanizma,
graditeljstva, arhitekture, prometa, energetike, vodnog gospodarstva, sudova,
osiguravajućih društava i drugih gospodarskih subjekata.

Izrađuje
i izdaje potvrde te kraće prikaze o vremenu za potrebe korisnika. Sudjeluje u
pripremi i izradi vremenskih studija i elaborata općih i posebnih namjena.

4. SLUŽBA ZA HIDROLOGIJU

Članak 10.

Služba za hidrologiju je unutarnja
ustrojstvena jedinica Zavoda koja je nadležna i odgovorna za provođenje
motrenja na površinskim i podzemnim vodama, utvrđuje režim i obračun voda,
izrađuje hidrološke prognoze, elaborate i studije za potrebe korištenja i
očuvanja vodnih resursa. Provodi hidrološka istra­živanja i razvoj. Sudjeluje u
međunarodnoj suradnji. Služba za hidrologiju koordinira svoj rad s ostalim službama
i samostalnim odjelima.

Za
obavljanje poslova Službe ustrojavaju se sljedeći odjeli:

1. Odjel za hidrološka motrenja

Uspostavlja
i održava mreže hidroloških postaja na površinskim i podzemnim vodama,
organizira motrenja i prikupljanje podataka iz mreže postaja, provodi posebna
hidrološka mjerenja, vrši kontrolu i obradu podataka, te ih pohranjuje.
Izrađuje hidrološke prognoze, studije, elaborate, prikaze i hidrološke biltene.

Za
obavljanje poslova Odjela ustrojavaju se sljedeći odsjeci:

*-
Odsjek za motrenja površinskih voda*

Uspostavlja
i održava mreže hidroloških postaja, provodi redovna i posebna motrenja, te
prikuplja, kontrolira, obrađuje i pohranjuje hidrološke podatke. Operativno
prati, analizira i prognozira hidrološka stanja na području Republike Hrvatske.
Organizira i provodi uzorkovanje i mjerenje nanosa, te kontrolu i obradu
podataka.

Organizira
i provodi uzorkovanje i mjerenje nanosa, laboratorijsku obradu uzoraka s
terena, izradu elaborata i pohranjivanje podataka.

*-
Odsjek za motrenja podzemnih voda*

Uspostavlja
i održava mrežu postaja za mjerenje razina podzemnih voda, provodi redovna i
posebna motrenja, te prikuplja, kontrolira, obrađuje i pohranjuje podatke, vrši
kartiranje izvora i drugih hidrogeoloških objekata, utvrđuje podzemne vodne
veze i obračune, izvodi složene hidrogeološke terenske radove. Operativno
prati, analizira i prognozira stanja podzemnih voda na pod­ručju Republike
Hrvatske.

Obrađuje
podatke razina podzemnih voda, vrši kartiranje izvora i drugih hidrogeoloških
objekata, utvrđuje podzemne vodne veze, izrađuje katastar, studije, elaborate i
vodne obračune.

2. Odjel za studije i prognoze

Organizira
obradu hidroloških podataka, izradu studija, prog­nostičkih modela, elaborata,
prikaza i hidroloških biltena, utvrđuje promjene režima tečenja površinskih
voda te njihov obračun. Bavi se hidrološkim istraživanjima i razvojem.

5. SLUŽBA ZA INFORMATIKU I TEHNIKU

Članak 11.

Služba za informatiku i tehniku je
unutarnja ustrojstvena jedinica Zavoda koja je nadležna i odgovorna za
oblikovanje, uspostavu, održavanje, osiguravanje i razvijanje računalne,
telekomunikacijske i funkcionalne komunikacijske sustave i resurse Zavoda, te
pruža sustavnu i primjenjenu programsku podršku ostalim odjelima Zavoda.
Uspostavlja i održava tehničku infrastrukturu i objekte Zavoda. Organizira rad
meteorološkog i kemijskog laboratorija, te njihov rad u odnosu na druge
organizacijske jedinice. Služba za informatiku i tehniku koordinira svoj rad s
ostalim službama i samostalnim odjelima.

Za obavljanje poslova Službe ustrojavaju
se sljedeći odjeli:

1.
Odjel za informatiku

Organizira i provodi sustavnu potporu
korisnicima meteorološkog i hidrološkog informacijskog sustava, provodi nadzor
i održavanje sustava, te operativno administrira raspodjelu resursa. Radi na
razvoju i uvođenju novih informacijskih alata i produkata.

Za obavljanje poslova Odjela ustrojavaju
se sljedeći odsjeci:

*- Odsjek za meteorološke baze i programsku
podršku*

Planira, organizira, razvija i
administrira meteorološke baze podataka, te koordinira raspodjelu i korištenje
odgovarajućih resursa. Uvodi i razvija nove programske alate, te prati
literaturu i licence. Administrira i pohranjuje meteorološki informacijski
sustav. Prati prihvat i raspodjelu meteoroloških podataka, radi sigurnosne
kopije, pohranjuje podatke te uslužuje korisnike Zavoda. Nadzire kakvoću
prijemnih i otpremnih podataka.

*- Odsjek za hidrološke baze i programsku
podršku*

Planira, organizira, razvija i
administrira hidrološke baze podataka, te koordinira raspodjelu i korištenje
odgovarajućih resursa. Administrira i pohranjuje hidrološki informacijski
sustav. Nadzire kakvoću prijemnih i otpremnih podataka.

*- Odsjek za računalni sustav i veze*

Organizira i provodi sustavsku potporu
korisnicima informacijskog sustava, provodi nadzor i održavanje sustava, te
operativno administrira raspodjelu resursa. Planira, organizira i nadzire
uspostavu i razvoj računalnih mreža u Zavodu. Operativno prati korištenje i
ispravnost računalnih i telekomunikacijskih resursa i poduzima odgovarajuće
mjere u slučajevima neispravnosti. Izrađuje siguronosne kopije sistemskih i
korisničkih datoteka.

2.
Odjel za tehniku

Uspostavlja i održava tehničku infrastrukturu
Zavoda. Izvodi i održava instalacije; jake i slabe struje, plina, vodovoda i
kanalizacije, te održava objekte Zavoda. Ugovara i vrši nadzor nad radovima na
investicijskom i tekućem održavanju opreme i objekata. Organizira rad
meteorološkog i kemijskog laboratorija, te posebno njihov rad u odnosu na druge
organizacijske jedinice.

Za
obavljanje poslova Odjela ustrojavaju se sljedeći odsjeci i pododsjeci:

*-
Pododsjek za radare*

Organizira
i provodi održavanje meteoroloških radara, te pripadajućih instalacija i
uređaja za napajanje.

*-
Pododsjek za tehniku, veze i elektroniku*

Organizira
i provodi održavanje elektronskih uređaja i opreme, meteoroloških radijskih
sustava, te svih objekata, inventara, opreme, vozila i instalacija Zavoda.

*-
Odjeljak tehnički servisi*

Organizira
i provodi održavanje objekata, inventara, opreme i instalacija Zavoda. Obavlja
jednostavnije bravarske i strojobravarske poslove za potrebe Zavoda. Izrađuje
jednostavnije instalacije jake i slabe struje.

*-
Odjeljak vozni park*

Organizira
i provodi održavanje vozila i elektroagregata Zavoda. Provodi nadzor nad
korištenjem voznog parka i obavlja poslove registracije vozila.

*-
Odsjek meteorološki laboratorij*

Obavlja
umjeravanje meteoroloških mjernih sustava i instrumenata. Sudjeluje u uspostavi
i održavanju automatskih mjernih sustava i instrumenata. U skladu s preporukama
Svjetske meteo­rološke organizacije i nacionalnog zakonodavstva na području
normizacije i mjeriteljstva. Odsjek meteorološki laboratorij ima i funkciju i
status mjeriteljskog laboratorija.

*-
Odsjek kemijski laboratorij*

Organizira,
prikuplja, te analizira uzorke zraka i oborine na kemijski sastav, nadzire
kakvoću podataka i mjerenja, unosi podatke u računalo, razvija analitičke
metode i postupke, istražuje kemijske procese u atmosferi - kiselo taloženje i
dr., izrađuje izvješća za državne institucije, sudjeluje u pripremi podataka za
međunarodnu razmjenu. Odsjek je ovlašteni laboratorij za ispitivanje kakvoće
voda.

IV. UPRAVLJANJE ZAVODOM

Članak
12.

Ravnatelj
predstavlja Zavod i upravlja njegovim radom.

Zamjenik
ravnatelja zamjenjuje ravnatelja u slučaju njegovog izbivanja ili
spriječenosti, te obavlja i druge poslove koje mu povjeri ravnatelj.

Pomoćnici
ravnatelja upravljaju radom služba, te obavljaju i druge poslove koje im
povjeri ravnatelj.

Radom
odjela upravljaju načelnici.

Radom
Kabineta upravlja tajnik Kabineta.

Radom
odsjeka upravljaju voditelji odsjeka.

Članak
13.

Zamjenik
ravnatelja je za svoj rad odgovoran ravnatelju.

Pomoćnici
ravnatelja su za svoj rad odgovorni ravnatelju.

Tajnik
Kabineta ravnatelja odgovoran je za svoj rad ravnatelju.

Načelnici
odjela u sastavu službi i načelnici samostalnih odjela odgovorni su za svoj rad
nadležnom pomoćniku ravnatelja i ravnatelju.

Voditelji
odsjeka odgovorni su za svoj rad načelniku odjela u sastavu kojeg je odsjek,
nadležnom pomoćniku ravnatelja i ravnatelju.

Ovlasti
i odgovornosti državnih službenika iz ovog članka, te ostalih državnih službenika
i namještenika pobliže će se utvrditi Pravilnikom o unutarnjem redu Zavoda.

Članak
14.

Savjetodavno
tijelo ravnatelja je Kolegij ravnatelja.

Stalni
članovi Kolegija ravnatelja su zamjenik ravnatelja, po­moćnici ravnatelja,
tajnik Kabineta, načelnici samostalnih odjela, te savjetnici ravnatelja.

Ostali
službenici Zavoda pozivaju se na sjednice Kolegija prema potrebi.

Savjetodavno
tijelo ravnatelja je Znanstveni savjet ravnatelja, koji čine znanstveni
djelatnici Zavoda.

V. SURADNJA S DRUGIM TIJELIMA DRŽAVNE
UPRAVE TE S PRAVNIM OSOBAMA KOJE IMAJU JAVNE OVLASTI

Članak 15.

Zavod surađuje s drugim tijelima državne
uprave i s pravnim osobama koje imaju javne ovlasti u vezi s ostvarivanjem
stručnih i upravnih poslova iz djelokruga Zavoda.

Zavod surađuje sa stručnim, znanstvenim i
drugim ustanovama i institucijama te s fizičkim osobama radi rješavanja
pojedinih stručnih i upravnih pitanja iz djelokruga Zavoda.

Zavod provodi, potiče i promiče
međunarodnu suradnju.

Članak 16.

Radi rasprave o pojedinim pitanjima iz
djelokruga Zavoda, utvrđivanja nacrta propisa, davanja stručnih mišljenja i
prijedloga o značajnim pitanjima iz djelokruga Zavoda, rada na projektima,
ravnatelj može osnivati stručne savjete i radne grupe.

Članovi stručnih savjeta, odnosno radnih
grupa izvan Zavoda, imenuju se uz prethodno pribavljenu suglasnost čelnika od­govarajućeg
tijela, službe ili druge organizacije u kojima su zaposleni.

VI. SLUŽBENICI I NAMJEŠTENICI ZAVODA

Članak 17.

Poslove i zadaće djelokruga Zavoda, ovisno
o vrsti, složenosti, stručnoj spremi i drugim uvjetima obavljaju službenici i
namještenici, raspoređeni na radna mjesta.

Okvirni broj državnih službenika i
namještenika potrebnih za obavljanje poslova iz djelokruga Zavoda prikazan je u
tablici koja je sastavni dio ove Uredbe i ne objavljuje se u »Narodnim
novinama«.

VII. PRIJELAZNE I ZAVRŠNE ODREDBE

Članak 18.

Pitanja od značenja za rad Zavoda koja
nisu uređena zakonom, podzakonskim aktima i ovom Uredbom, uredit će se
Pravilnikom o unutarnjem redu Zavoda.

Pravilnikom iz stavka 1. ovog članka
utvrdit će se broj potrebnih državnih službenika i namještenika s naznakom
njihovih osnovnih poslova i zadaća, stručnih uvjeta potrebnih za njihovo
obavljanje, njihove ovlasti i odgovornosti, te druga pitanja od značenja za rad
Zavoda.

Ravnatelj Zavoda će, u roku od 60 dana od
dana stupanja na snagu ove Uredbe, donijeti Pravilnik o unutarnjem redu Zavoda,
uz prethodnu suglasnost ministarstva nadležnog za poslove opće uprave.

Članak 19.

Danom stupanja na snagu ove Uredbe
prestaje važiti Uredba o unutarnjem ustrojstvu Državnog hidrometeorološkog
zavoda (»Narodne novine«, broj 24/2001).

Članak 20.

Ova Uredba stupa na snagu danom objave u
»Narodnim novinama«.

Klasa: 023-03/00-01/12
Urbroj: 5030104-01-1
Zagreb, 26. srpnja 2001.

Potpredsjednica
**Željka Antunović,** v. r.

Uredba, NN 70/2001-1206